ועדת החינוך, התרבות והספורט, כנסת 18, פרוטוקול מספר 439, 2011-06-29 10:00

אלכס מילר: בוקר טוב לכולם, אני מתכבד לפתוח את הישיבה השנייה להיום.

אלכס מילר: אנחנו בתאריך 26.6.2011 כ"ז בסיוון תשע"א נושא הישיבה: הצעה לסדר היום (דיון מהיר), שביתה במערכת החינוך בישובי מעלה עירון, של חברי הכנסת טלב אלסאנע, עפו אגבאריה וג'מאל זחאלקה.

אלכס מילר: אנחנו נתחיל מטלב אלסאנע.

טלב אלסאנע: בוקר טוב אדוני היושב ראש, חברי הכנסת אורחים נכבדים.

טלב אלסאנע: הנושא הוא הפרטה של בתי הספר התיכוניים במועצה המקומית מעלה עירון, שם יש את היישובים מוסמוס שפי זלעפי וסאלם.

טלב אלסאנע: ויש לציין שמי שמנהל את המועצה זו וועדה ממונה, וועדה קרואה.

טלב אלסאנע: אני מדגיש זאת, כי כאשר יש לנו מועצה נבחרת, המועצה משקפת את רצון הבוחרים, משקפת את רצון העם, אנשים שבחרו בהם, ולכן כאשר היא נוקטת באיזשהו צעד משליך או מרחיק לכת בעל השלכות חשובות, כמו הפרטת מערכת החינוך, אז לוקחים בחשבון, שהמועצה הנבחרת היא המייצגת את התושבים, ולא כן הוא המצב בהקשר זה, כאשר יש לנו וועדה קרואה.

טלב אלסאנע: גם ראש הוועדה מר מיכאל אילוז, וגם למיטב ידיעתי חברי הוועדה, הם אינם נבחרים.

טלב אלסאנע: לפעמים יש חברי מועצה אשר מחליפים את ראש המועצה.

טלב אלסאנע: במקרה הזה גם ראש הוועדה וגם חברי הוועדה אינם מקרב התושבים.

טלב אלסאנע: ואנחנו יודעים את המניעים הפוליטיים הקיימים, אני קיימתי דיון בעניין של הוועדות הממונות, וזה לא הנושא.

טלב אלסאנע: הנושא של הוועדות הממונות, התפקוד שלהם זה נושא אחר.

טלב אלסאנע: אנחנו מתמקדים בסוגיה, בהחלטה הנוכחית איך היא התקבלה בהקשר הזה.

טלב אלסאנע: לפני שמר אילוז החל לכהן כראש הוועדה, היתה מועצה נבחרת אשר פוזרה, למיטב ידיעתי, בגלל שהיא לא העבירה תקציב.

טלב אלסאנע: התמנתה וועדה קרואה, והיו שני יושבי ראש שקדמו למר אילוז.

טלב אלסאנע: למיטב ידיעתי, בשום שלב לא הועלתה הסוגיה של הפרטת מערכת החינוך קודם לכן.

נסים זאב: ומה המניעים לדעתך?

נסים זאב: למה יש הפרטה?

טלב אלסאנע: אני אתייחס לזה.

טלב אלסאנע: וודאי שאני אגיע לזה.

טלב אלסאנע: החלטה זו, רבותי חברי הכנסת, התקבלה ללא עיון ציבורי.

טלב אלסאנע: החלטה, שנוגעת לילדיהם של התושבים.

טלב אלסאנע: עם כל הכבוד, הם לא הילדים של מיכאל אילוז.

טלב אלסאנע: הוא התמנה ליושב ראש הוועדה הקרואה, הוא לא בא להחליף את ההורים.

טלב אלסאנע: הם אמונים על טובת הילדים שלהם.

טלב אלסאנע: לא התקיים דיון ציבורי עם וועדי ההורים, לא התקיים דיון ציבורי בהשתתפות התושבים, ההחלטה התקבלה מאחורי גבם, כמו בחשיכה בלילה, הם ידעו על ההחלטה אך ורק מהתקשורת.

טלב אלסאנע: וכל הוועדה הקרואה של מר אילוז, זה לא שנים שהוא היה ובחן ובדק, מינה צוות מקצועי, וקיים דיון ציבורי והגיע לכלל ההחלטה, אלא היא קלות דעת, היא פזיזות ובחוסר אחריות הוא קיבל החלטה, שההשלכות שלה הן מסוכנות וחמורות.

טלב אלסאנע: מערכת החינוך, בגלל שההורים רואים, שההחלטה לא נכונה, גורמת נזק לילדיהם, מערכת החינוך מושבתת בתקופה הכי קריטית.

טלב אלסאנע: לקראת בחינות סמסטר שלישי.

טלב אלסאנע: והילדים מאבדים שעות חינוך והוראה יקרים, ומי גרם לנזק?

טלב אלסאנע: ההחלטה הזו.

טלב אלסאנע: ומי שנושא באחריות הוא ראש הוועדה הקרואה שקיבל החלטה לא אחראית תוך כדי התעלמות מרצונות התושבים.

טלב אלסאנע: אני רוצה לציין כבוד היו"ר כי בדיון הזה, שעוברת לקבלת ההחלטה, ולכן אני חושב היו"ר גם מבחינה משפטית כאשר מישהו מקבל החלטות כאלו, שיש בהם נזק אדיר למערכת חינוך, הריסת מערכת החינוך, אני חושב, שיש אפילו מקום לתבוע אותו לדין על הנזק, שנגרם לילדים.

טלב אלסאנע: הוא לא מייצג את רצון התושבים כי הוא לא נבחר על ידי התושבים.

טלב אלסאנע: גם שר הפנים צריך למנות אנשים, שיקבלו החלטות ברצינות ובאחריות ובאופן עניני, ולא מקבלים החלטות בפזיזות ובקלות דעת.

טלב אלסאנע: ולכן בעניין של החינוך, חבר כנסת ניסים זאב, אם מחר אני אבקש שיפריטו בית ספר ביישוב שלך, היכן, שהילדים שלך לומדים, אתה תרעיש את העולם.

טלב אלסאנע: אם אתה תתבקש להוציא את האחריות מרשת "אל המעיין", אתה תהפוך שולחנות.

טלב אלסאנע: למה הילדים שלך יותר יקרים יותר מהילדים שלנו?

טלב אלסאנע: ולמה אתה חושב, שאסור להתערב בחינוך של הילדים שלך, ואתה מרשה לך להתערב בחינוך של ילדי האחרים?

טלב אלסאנע: למה אתה חושב שהילדים שלך יקרים לך, והילדים שלהם לא יקרים להם?

טלב אלסאנע: החינוך זה דבר מחוץ לפוליטיקה.

טלב אלסאנע: החינוך זה הדבר הראשון במעלה, ולכן הדבר החשוב.

טלב אלסאנע: היה צריך לבוא ולהגיד, הטענה איננה אישית, והוויכוח איננו אישי, אלא הוויכוח ממש ענייני.

טלב אלסאנע: ואתה צריך להציב את עצמך במקום ההורים האלו, ואתה צריך להתנהג כמו, שהיית נוהג אילו הדבר היה נוגע אליך באופן אישי, להתעלם מהעובדה של ש"ס ופוליטיקה.

נסים זאב: חצי ממערכות החינוך בש"ס הם בהפרטה.

טלב אלסאנע: תאר לך שמחר רוצים להעביר את "אל המעיין" לרשת אחרת, רשת דתית אחרת של יהדות התורה, לא של ש"ס, ולכן, דבר ראשון וועדה קרואה לא משקפת את רצון התושבים, כי היא לא נבחרת.

נסים זאב: שאלתי אותך מלכתחילה, ואמרת שתסביר מה הבעיה בהפרטה.

נסים זאב: את העיקר אתה לא מסביר.

טלב אלסאנע: אני אמרתי לך.

טלב אלסאנע: ההפרטה התקיימה בפזיזות ללא בדיקה מקצועית, ללא דיון ציבורי עם התושבים, אנשים לא רוצים להפריט את מערכת החינוך, רוצים שזה ישאר באחריותם ולא לשום גוף אחר.

טלב אלסאנע: ואם עושים, אז לעשות את זה מתוך בדיקה מקצועית ואחראית, תוך שיתוף ההורים בקביעת הגורל של ילדיהם.

טלב אלסאנע: דבר שלא נעשה.

טלב אלסאנע: הוועדה קיימה את זה בפזיזות, ללא שום דיון מקדים.

טלב אלסאנע: ויש אפילו טענות שיש אלמנטים פליליים בקבלת ההחלטה הזאת, והסוגיה הזו נבדקת.

נסים זאב: הוא לא מסביר פעם אחת מה הבעיה?

נסים זאב: למה זה גרוע?

טלב אלסאנע: אני יודע למה אתה מתקומם.

קריאה: הוא יכול להגיד מה שהוא רוצה.

קריאה: לא הבנת?

קריאה: תכריע איך שבא לך, לפי מה שראוי, כפי הבנתך.

אלכס מילר: בוא נתקדם.

טלב אלסאנע: אני רוצה לומר, ראש המועצה, אני לא יודע, אבל אני אשמח לדעת אם הוא מומחה בתחום החינוך, ואם הוא הקים וועדה מקצועית, וקיים דיון מקצועי בעניין, ושיתף את האנשים.

טלב אלסאנע: שיציג לנו ישיבות, דיונים, שהתקיימו.

טלב אלסאנע: וכן, היו"ר אני חושב, שגם ארגון המורים הארצי ונציגי ההורים, שנמצאים פה, לא היו שותפים בקבלת ההחלטה.

טלב אלסאנע: ההחלטה נעשתה כמו גנבים בלילה, מאחורי הגב שלהם, בהיעדרם, ולהעביר את זה כמה שיותר מהר.

טלב אלסאנע: לכן, האחריות הציבורית שלנו, האחריות הממלכתית, השליחות שלנו, מחייבת אותנו לקבל החלטה, שהחלטת ההפרטה נעשתה בצורה לא סבירה, לא תקינה, והיא גורמת נזק למערכת החינוך, כאשר לא משתפים את ההורים.

טלב אלסאנע: והתוצאה של ההחלטה, התוצאה הישירה, היא שביתת בתי הספר.

טלב אלסאנע: וזה יותר מחודש שבתי הספר מושבתים.

אלכס מילר: תודה.

אלכס מילר: תן לי לנהל את הישיבה בצורה, שאני יודע לנהל את הישיבה.

אלכס מילר: אל תעזרו לי.

אלכס מילר: בבקשה, תודה רבה.

נסים זאב: הוא רק דיבר על ש"ס, הוא לא הציג שום דבר.

נסים זאב: אני שואל מה הבעיה בהפרטה, הוא לא עונה.

טלב אלסאנע: נראה אותך משתכנע.

טלב אלסאנע: תשמע אותם, אחר כך נראה אותך.

טלב אלסאנע: הם יציגו את הכול, נראה אותך, אני יודע, שאתה לא תשתכנע, אפילו אם יבוא אליהו הנביא וישכנע אותך בעניין הזה.

עפו אגבאריה: אדוני היו"ר, חברי, חברי הכנסת, חברים נכבדים.

עפו אגבאריה: אני מסתכל גם מצד אחר, לא רק מבחינת השאלה מדוע היתה הפרטה ואם זה ש"ס או לא ש"ס, אלא, מדוע באמת הייתה צריכה להיות ההפרטה?

עפו אגבאריה: האם הבית ספר נכשל?

עפו אגבאריה: האם באמת האלטרנטיבה זה, שעכשיו מעבירים את הבית ספר לגורמים פרטיים זה יותר טוב לילדים?

אלכס מילר: מה זה גורמים פרטיים?

עפו אגבאריה: זה חברה פרטית, שהיא מטפלת בבית הספר, מכללת סכנין, שהיא, כאילו, עכשיו הבעלים הבלעדיים של הבית ספר הזה.

עפו אגבאריה: זה היה בית ספר ציבורי ממלכתי, שעכשיו מעבירים את זה לגורמים פרטיים.

מיכאל איתן: כדאי שיבינו, מכללת סכנין היא זכיינית של משרד החינוך.

מיכאל איתן: כמו כל הרשתות שקיימות במדינה.

עפו אגבאריה: בית הספר הזה משרת חמישה כפרים, שמרוחקים אחד מהשני בין שניים לשלושה קילומטר, שמשתרעים על פני מרחק של כתשעה קילומטר, וצריך להביא את כל הילדים לשם, כל פעם.

עפו אגבאריה: מכל הכפרים.

עפו אגבאריה: מה היה המניע של האנשים, שרצו לעשות את ההחלפה הזו, ולעשות את זה במקום ממשלתי?

עפו אגבאריה: האם לא היה הישגים לילדים?

עפו אגבאריה: אז יש הישגים.

עפו אגבאריה: אם אנחנו נשווה את ההישגים של הילדים שהיו, עם ההישגים של המערכת הפרטית הזו, היא יותר טובה?

עפו אגבאריה: לא היא לא יותר טובה.

עפו אגבאריה: אז מה קורה?

עפו אגבאריה: למה משרד החינוך רוצה להוריד מעצמו את האחריות הזו ולתת את זה לגורמים פרטיים?

עפו אגבאריה: אם אנחנו נשווה את התוצאות בין מה שהוא יכול לתת, ובין מה, שהחברה הפרטית תיתן, אין שום פריווילגיה, ואין שום דבר, שיועיל יותר לתלמידים, ותיתן להם את האפשרות להתקדם ולעלות מרמת הלימודים עוד יותר ממה שהיא קיימת.

עפו אגבאריה: אז כנראה, שמאחורי זה מסתתרת איזושהי בעיה של מישהו, שרוצה שיהיה לו יותר קל ומי שהוא אחר אולי ירוויח מזה.

עפו אגבאריה: מה עוד?

עפו אגבאריה: שזה בכלל לא בא לידיעת המשפחות, לידיעת ההורים, לידיעת אנשי הכפר, כי אין מועצה נבחרת של המושבים האלו, שהיא פוזרה לפני מספר שנים ודיבר על זה חבר חבר הכנסת טלב אלסאנה, אז מדוע אנשים, שהם לא נבחרו כחוק, יכולים במצב כזה גורלי של הילדים להחליט?

עפו אגבאריה: מן הראוי שהם יעשו את זה בעצמם.

טלב אלסאנע: אני מציע שתהיה כאן התקדמות משמעותית בכל הסיפור הזה.

טלב אלסאנע: אנחנו לא דנים כרגע, על המנגנון של וועדות קרואות בישראל.

טלב אלסאנע: אם וועדה קרואה זה דבר חיובי?

טלב אלסאנע: זה נושא אחר.

עפו אגבאריה: לא, לא על זה דיברתי.

עפו אגבאריה: דיברתי על זה האם באמת זה יותר טוב להעביר את זה לידיים פרטיות או לא להעביר את זה לידיים פרטיות?

עפו אגבאריה: ונשמע את זה אולי בוועדי ההורים בצורה יותר מפורטת.

עפו אגבאריה: היו"ר אלכס מילר תודה, ג'מאל זחאלקה, בקשה.

עפו אגבאריה: ג'מאל זחאלקה כבוד היו"ר, כרגיל בעניינים אלו ההורים, ולא רק וועד ההורים, אלא כלל ההורים תושבי המקום יודעים, שמתקיימת ישיבה של וועדת החינוך, והם תולים תקוות גדולות מאוד בישיבה הזו.

עפו אגבאריה: אני רואה שראש המועצה נמצא כאן, ונציג של משרד החינוך הגיע לישיבה, ונציגי ההורים כאן, וועדי ההורים נמצאים כאן גם כולם על השולחן.

עפו אגבאריה: ניתן לפתור את הבעיה היום, וניתן לפחות אולי לצאת עם מתווה לפיתרון הבעיה.

עפו אגבאריה: נצא מנקדת ההנחה, שזה, שהתלמידים לא לומדים, זה דבר רע מאוד.

עפו אגבאריה: אנחנו לא רוצים שתלמידים ישבתו אבל לפעמים אין ברירה

אלכס מילר: בוא נגיד בדיוק בדיוק איפה הנקודה?

אלכס מילר: מה הבעייה כאן?

אלכס מילר: ג'מאל זחאלקה אני רוצה שחבר הכנסת נסים זאב, גם היו"ר, יידעו איך בדיוק, אשים את האצבע על הנקודה.

אלכס מילר: בסרט הזה היינו עשרות פעמים, ואני אישית הייתי בסרט הזה, שיש מצב שמועצה טוענת שיש בעייה, יש משבר.

אלכס מילר: או משבר כספי או משבר ניהולי בהישגים של בית הספר, לכן הפיתרון הקל זה להעביר את הבית הספר.

אלכס מילר: עכשיו, תושבי ערה ראו שני מקרים לידם, ראו מקרה בכפר קרא, היתה הפרטה שנתיים שלוש של רשת, אפילו יותר חזקה ממכללת סכנין, וזה הביא להתמוטטות החינוך בכפר קרא, ובאה המועצה אחר כך, ותיקנה את העוול, והחזירה את המצב לקדמותו.

אלכס מילר: הם ראו גם לידם בערערה, גם וועדה ממונה, וועדה קרואה, שקיבלה החלטה להפריט את בית הספר.

אלכס מילר: ההורים שבתו, ההורים דיברו עם ראש המועצה דאז, ציון הדר, והגיעו להסכם.

אלכס מילר: והוא השתכנע, ובאמת בית הספר משגשג.

אלכס מילר: ההחלטה להפריט עלולה להיות קטסטרופלית לחינוך.

אלכס מילר: אם יש משבר, אני לא רוצה עכשיו להתווכח מה ההישגים, ומה מצב, אני לא רואה, שיש משבר.

אלכס מילר: לפי המספרים, שעומדים לפני, יכול להיות שהייתה עלייה קטנה או ירידה קטנה, לא רואים שקרה משהו דרמטי.

אלכס מילר: זה חשוב, שידעו כאן, לא שיש בית ספר שהוא על הפנים ועכשיו רוצים להציל אותו.

אלכס מילר: יכול להיות, ששנה שעברה היתה עליה קטנה, שנה לפניה ירידה קטנה, זה לא המצב.

אלכס מילר: אפילו לא המצב, שעמד במקומות אחרים, ובסופו של דבר, ואני עכשיו יכול למנות עשר מקומות, שאני הייתי אישית מעורב בהם, שרצו להפריט.

אלכס מילר: קיבלו החלטה להפריט, ואמרו, אם לא נפריט הכל הולך ומתמוטט.

אלכס מילר: ולא הפריטו והיום העניין השתפר מאוד.

אלכס מילר: כלומר, צריך לדעת לא לזרוק את התינוק עם המים.

אלכס מילר: המים מלוכלכים, לא צריך לזרוק גם את התינוק.

אלכס מילר: אני לא רוצה לשכנע את חבר הכנסת זאב ברעות החולות של הפרטת החינוך.

אלכס מילר: אני בטוח, שהפרטה לידיים רווחיות, כלומר, שלהעביר את זה לגורמים רווחיים לא מקובלים עליו, כפי שאני מכיר את דעותיו עד היום.

אלכס מילר: יכול להיות שהוא עוד ישנה אותם היום, אבל אני עקבתי אחרי דבריו, והוא תמיד טען, שהחינוך צריך להיות ממומן על ידי הממלכה, ציבורי, ולא להפריט אותו.

אלכס מילר: זה לא עניין של סחר מכר.

אלכס מילר: עכשיו, הרקורד של , אני לא רוצה עכשיו להשחיר ולפגוע באף גורם, אבל אני אומר באופן כללי, הרקורד של בתי ספר, שהופרטו במגזר הערבי, תקשיבו טוב, הוא של ירידה בהישגים.

אלכס מילר: של צמצום השירותים.

אלכס מילר: צמצום שעות ההוראה.

אלכס מילר: של פגיעה בחינוך.

אלכס מילר: ניתן להציל את החינוך, ואני בטוח שמר אילוז, שהוא מסיים את תפקידו ב- 2013, הוא לא רוצה להירשם בהיסטוריה של היישובים האלה כמי, שחס וחלילה פגע.

אלכס מילר: יכול להיות, שהוא לא מודע מספיק לעניין הזה, אני מציע, אני יכול להציע לך, לך תבדוק, לך לדבר עם עשרה ראשי ערים, שעברו את החוויה הקשה הזו, ותשמע מהם.

אלכס מילר: אני מציע לך, לדבר עם כפר קרא עם ערא וערא אפילו עם ג'לג'וליה, שקיבלו החלטה להפריט וחזרו בהם, והם עכשיו עברו את המשברון הקטן שהיה להם, אפילו אם אתה עכשיו - - -

אלכס מילר: רגע מדובר על התיכון?

אלכס מילר: ג'מאל זחאלקה מדובר על התיכון.

אלכס מילר: בוא נעשה את זה לגופו של עניין, אני חושב אף אחד לא יכול לטעון, שההורים לא דואגים לחינוך של הילדים שלהם.

אלכס מילר: ההורים כן דואגים לחינוך של הילדים שלהם, ולא מדובר בשלושה - ארבעה הורים, יש קונצנזוס ביישוב.

אלכס מילר: אני מכיר את היישוב.

אלכס מילר: ואני רוצה להעיד כאן, עדות אמת, שאני מדבר עם אנשים, לא רק עם הנציגים שיש כאן, הרי זה יישוב לידי, הם שכנים שלי, וגם שכנים של ד"ר עפו אגבאריה זה אנשים, שאנחנו מכירים באופן אישי.

אלכס מילר: זאת אומרת יש קונצנזוס ביישוב, שהם מתנגדים לזה.

אלכס מילר: אז יש התנגדות של ההורים, יש התנגדות מלאה של המורים.

אלכס מילר: שניהם לבד יכולים לפסול.

אלכס מילר: לגופו של עניין, כבוד היו"ר, אם יש בעיה, אנחנו כוועדה צריכים לסייע למצוא עצה לפתור את הבעיה הזו.

אלכס מילר: נגיד יש מחסור בתקציבים, יש איזושהי בעיה מסוימת, אנחנו מוכנים להתגייס, כדי לעזור לפתרון הבעיות הקיימות בבית הספר, כדי שנוכל להמשיך.

אלכס מילר: אבל למכור אותו ברגע הראשון שיש משבר, אם יש, אני חושב שזאת תהיה בכייה לדורות.

אלכס מילר: ולכן, בשורה האחרונה, אני אומר, שיש אחריות על משרד החינוך.

אלכס מילר: אני לא מוכן לקבל.

אלכס מילר: וועדת החינוך כבוד היו"ר, כבר מאז שאני חבר בה, קיבלה החלטה, שעניין החינוך, הוא באחריות משרד החינוך.

אלכס מילר: לא היינו מוכנים לקבל, ולא צריכים להיות מוכנים לקבל שום תירוץ מועצה.

אלכס מילר: לא מועצה, עמותה פלונית, עמותה אלמונית.

אלכס מילר: האחריות היא על משרד החינוך, ואם יש גורמים, שיש איזו שהוא בעיה איתם, משרד החינוך צריך למצוא את הדרך להידבר איתם, כדי שלא תהיה פגיעה, חס וחלילה, פגיעה בחינוך.

אלכס מילר: אני קורא לראש המועצה קריאת אמת, לא באנו לריב כאן, באמת, אנחנו כאן כדי לפתור את הבעיה.

אלכס מילר: מהניסיון שלי, אני אומר לך, אני הייתי בסרט הזה מספר פעמים.

אלכס מילר: מי שלא התפתה וחזר בו, אומר טוב שלא נפלתי בפח.

אלכס מילר: אולם, מי שהחל ב"הליכי גירושין" מבית הספר והפרטה, בכה בכי מר.

אלכס מילר: זאת קריאתי.

אלכס מילר: חבר כנסת זחאלקה, תודה רבה.

אלכס מילר: אני שמעתי וניסיתי להבין מדבריהם של חברי הכנסת, על ההליך שהחלטתם עליו במועצה, להעביר את בית הספר, שהיה בבעלות ציבורית, כביכול, בבעלות משרד החינוך עם המועצה, לבעלות של מכללת סכנין.

אלכס מילר: ויש להם עוד בתי ספר.

אלכס מילר: יש פה איזושהי התנגדות, שאנחנו מבינים, גם מההורים וגם מתלמידים.

אלכס מילר: תיכף נשמע.

אלכס מילר: אני פשוט רוצה לשמוע ממך, אדוני ראש מועצה, האם הדברים נכונים.

אלכס מילר: איפה אנחנו נמצאים מבחינת ההחלטה ואיך אנו מתקדמים עם הסיפור מבחינתך?

אלכס מילר: לעניין המניע, נשמע בהמשך.

מיכאלל אילוז: ניסיתי שלא לנגוע בנושא של מועצה ממונה, אבל תרשו לי רק לפתוח את הפתק, במועצה ממונה במעלה עירון, וזה אני פותח, וזו גאווה למעלה עירון, שיש להם מועצה ממונה.

מיכאלל אילוז: אם לא היתה להם מועצה ממונה, אז בטוח היינו רואים את זה יותר גרוע, ממה שנמצאים היום.

אלכס מילר: רבותי, לכל מי שנמצא פה פעם ראשונה בוועדה, אני אסביר לכם איך זה עובד.

אלכס מילר: רק לחברי כנסת יש אפשרות להעיר בכל דרך אפשרית, הם יודעים שזה על חשבון זמנם, כי אנחנו עוד עשרים דקות נועלים כאן ישיבה.

אלכס מילר: יש כאן משלחת שמגיעה לוועדת חינוך, אז רבותי, גם לכם חברי הכנסת, אתם יודעים שמותר לכם, אבל אל תנצלו את זה.

אלכס מילר: לכל האורחים, רבותי כל מי שמתערב בדיון ללא אישור שלי, קם ויוצא ברגע זה.

אלכס מילר: בבקשה.

מיכאל איתן: נושא המועצה ממונה מורכב מארבעה אנשים פלוס מיכאל, כראש מועצה, אריה שמחוני ראש מועצה 15 שנה עם רזומה די טוב.

מיכאל איתן: יוסי ברגמן, סגן ממונה מחוז משרד החינוך וד"ר שמעון רוזוביץ מרצה באוניברסיטת בר אילן.

מיכאל איתן: במאי שנה, שעברה הועלה לסדר יום נושא של העברת בית ספר.

מיכאל איתן: בית ספר תיכון סאלם היה בבעלות של מכללת למינהל, ממניעים פוליטיים הועבר בית ספר חזרה למועצה, כשהמועצה שילמה חצי מיליון שקל, 600 אלף שקל מתקציב המועצה.

מיכאל איתן: מה המטרות?

מיכאל איתן: לא חינוכיות.

מיכאל איתן: אך ורק פוליטיות גרידא.

מיכאל איתן: ממה זה נבע?

מיכאל איתן: להכניס מורים למערכת החינוך.

מיכאל איתן: כשהגעתי לתפקידי, סגרתי את בית הספר בשבת.

מיכאל איתן: למה?

מיכאל איתן: כי היה להם איזה עניין לפתוח אותו בשבת, עוד יום אחד, שעולה למועצה.

מיכאל איתן: להכניס עוד מורים בפוליטיקה.

מיכאל איתן: באנו והחלטנו במועצה רבותי, תוצאות הבגרויות בבית ספר סאלם בירידה דרסטית.

מיכאל איתן: אני לא רוצה להיכנס לפדגוגיה, 2007 - 42% 2008 - 38% 2009 – 31% כשבאו ואמרו אין התערבות של ההורים, ישבנו איתם למעלה משמונה פגישות.

מיכאל איתן: הן במחוז אצל מתוקי, הן במשרד עם המועצה עצמה, עם חברי המועצה.

מיכאל איתן: ביקשתי מהחברים מוועד ההורים, רבותי, אבקש מכם, תשכנעו את חברי המועצה, שבישיבה עם מתוקי.

מיכאל איתן: הם טענו מי אלה חברי המועצה?

מיכאל איתן: אחד מקרית אתא, השני מחיפה, שלישי מגבעתיים, מי הם שינהלו לנו את המועצה?

מיכאל איתן: לצערנו או לשמחתכם, לא יודע.

מיכאל איתן: מה כן, אנחנו ננהל את המועצה.

מיכאל איתן: אנחנו כן יודעים את רחשי ליבם של התלמידים.

מיכאל איתן: מטרתינו לדאוג לתלמידים, לעלות להם את הבגרויות.

מיכאל איתן: ולא מטרתינו הפוליטית.

מיכאל איתן: אין לנו שום פוליטיקה.

מיכאל איתן: אנחנו לא משפחת אגבאריה ולא משפחת אלג'בארי, אנחנו נשלחנו לטובת המקום, להבריא אותו.

מיכאל איתן: את ההישגים אני לא רוצה, שיזקפו לזכותי.

מיכאל איתן: שהם יזקפו את זה לזכותם.

מיכאל איתן: באנו וקראנו להם לדגל, וישבנו איתם.

מיכאל איתן: עם וועד ההורים המרכזי, והם שלחו את ארגון הילה, שגם הם באו עם טענות מטענות שונות.

מיכאל איתן: ובסופו של דבר, ביום חמישי, בשבוע שעבר ישבו אצלי במועצה, אני מדבר לסיום, חבר כנסת בראקה, כל המילים שלך נאמרו, מילים כדורבנות, אני אומר לך את האמת, אני מקבל את זה.

מיכאל איתן: ובא חבר מועצה ואמר, חבר מועצה אריה שמחוני, העלה הצעה לסדר.

מיכאל איתן: יום חמישי שבוע שעבר עם וועד ההורים הארצי, ונחתם בתקיעת כף, שאנחנו מקפיאים את זה לשנה.

מיכאל איתן: נקים וועדת היגוי שתורכב על ידי וועד ההורים המרכזי, וועד ההורים המקומי, מועצה ואיש מקצוע, שיבחן את הנושא לגופו של עניין.

מיכאל איתן: בתנאי, שאנחנו מכבדים את השייחים, והתלמידים חוזרים לבית ספר ביום שלישי.

מיכאל איתן: אמרתי להם, חבר'ה בשביל יום אחד?

מיכאל איתן: אמרו לי, לא שלושה ימים, שלישי רביעי חמישי , אבל הם לא זכרו כנראה סרואול מארג' זה יום רביעי.

מיכאל איתן: אין יום לימודים, בשביל יום אחד להחזיר אותם?

מיכאל איתן: קבלנו את החלטתו של השייח אתמול בשעה שבע וחצי.

מיכאל איתן: אני מסתובב בבתי הספר, ואז באתי ואמרתי רבותי עד לכאן סטופ.

מיכאל איתן: לא יתכן, שמה שהם ירצו, הם יעשו בבית הספר.

מיכאל איתן: אתם דואגים לילדים?

מיכאל איתן: הסיכום הוא, להקים וועדה מייעצת, לראות באמת מה טובת התלמידים, האם הוצאה לחינוך החוצה.

מיכאל איתן: או אני איתן לך עוד נקודה, יושב אצלי יושב ראש ועד ההורים, שהוא נבחר רק במרץ ולא היה לי עם מי לדבר קודם.

מיכאל איתן: ועד ההורים הוקם רק בגלל דבר אחד, בגלל שהחלטנו להוציא את בית הספר החוצה, לא היה ועד הורים.

טלב אלסאנע: מותר ולגיטימי שיהיה ועד הורים.

מיכאל איתן: אני אמרתי שאסור?

מיכאל איתן: אני בעד שיהיה ועד הורים.

מיכאל איתן: אבל, כמו שבא יושב ראש ועד ההורים ממוסמוס יסודי, ואמר לי, "תשמע אדוני, בית הספר מוזנח.

מיכאל איתן: מושקע בו 700 אלף שקל בשנה שעברה" אמרתי לו, מהמועצה עצמה יש סיכוי לי חשובים הילדים.

מיכאל איתן: אני מקציב מהמועצה 150 אלף שקל לטובת חניון.

מיכאל איתן: עד היום לא חזרו אלי.

מיכאל איתן: למה?

מיכאל איתן: כי הם לא מסוגלים.

מיכאל איתן: אבל זו לא הנקודה.

טלב אלסאנע: כדי להבהיר את הדברים שלך, הישיבות שציינת היו אחרי או לפני המכרז?

מיכאל איתן: אחרי המכרז, כי לפני המכרז לא היו ישיבות.

קריאה: רצינו להגיע למשא ומתן.

מיכאל איתן: אחרי המכרז, אמת, אחרי המכרז.

מיכאל איתן: בשנה שעברה לא היה וועד הורים.

מיכאל איתן: אדוני היו"ר, ביום חמישי היתה ישיבה עם ועד ההורים המרכזי הארצי של המגזר הערבי, ועם ועד ההורים המקומי, והוחלט להקפיא את המכרז לשנה.

מיכאל איתן: ולבדוק, האם באמת כדאי לנו להכניס רשת או לא כדאי לנו להכניס רשת, מבחינה פדגוגית.

מיכאל איתן: והובטח בתקיעת כף, שהם מחזירים את הילדים לבית הספר, אי לכך הודעתי אתמול למתוקי, הודעתי לחברי המועצה.

מיכאל איתן: רבותי, מה אני עושה במקרה הזה?

מיכאל איתן: אמרו לי, מיכאל, גיבוי מלא של משרד החינוך, משרד הפנים.

מיכאל איתן: לא עשה מישלה ממנוה מחוז וחברי המועצה אנחנו נמשיך בהליך רגיל, יש חששות לדברים, שנעשו באופן לא חוקי?

מיכאל איתן: יש משטרת ישראל.

מיכאל איתן: שיבדקו אותם.

מיכאל איתן: זהו דברי אדוני היו"ר.

מיכאל איתן: עשינו את המוטל עלינו במקסימום.

אלכס מילר: תן לי להבין, עד לפני שנה, בבעלות של מי היה בית ספר?

מיכאל איתן: עד היום, בבעלות המועצה.

אלכס מילר: לא אמרתם מכללת הסמינרים?

מיכאל איתן: מתחילת שנה"ל תשע"א, ה- 1 בספטמבר.

אלכס מילר: כמה זמן הבית ספר נמצא בבעלות של המועצה?

מיכאל איתן: המועצה הוקמה, בית הספר, אני חושב, אם אני זוכר נכון ב- 99, וכל הזמן מ- 99 עד היום, הוא היה בבעלות המכללה למינהל.

מיכאל איתן: מי שהחזיר אותו, זו הוועדה הממונה.

אלכס מילר: עכשיו, כמה שנים זה נמצא תחת המועצה?

מיכאל איתן: תשע שנים בערך.

אלכס מילר: תשע שנים.

אלכס מילר: אוקי, אז אתה אומר, שבזמן שבית ספר היה בניהול המועצה היתה ירידה דרמטית בבגרויות ובכל הסיור הזה, זה בעצם מבחינתך הבעיה.

מיכאל איתן: זה חלק מהטענה.

אלכס מילר: אבל מבחינתך אתה אומר, שהגעתם לאיזשהו שיח עם ועדת ההיגוי שצריכה לבדוק.

אלכס מילר: נכון?

מיכאל איתן: נכון.

אלכס מילר: כמה זמן היא צריכה לבדוק, ולמי תהיה הבעלות בזמן הבדיקה?

מיכאל איתן: אמרנו, נדחה את ההסכם.

אלכס מילר: אתם מוכנים עכשיו לדחות את העברת בית הספר?

קריאה: לא, עכשיו אנחנו לא מוכנים לכלום, הוא חזר בו.

אלכס מילר: רגע, אל תפריעו לי, בסופו של דבר משרד החינוך יכול להמליץ, אבל משרד החינוך לא יממן.

אלכס מילר: מי שצריך, יש פה ראש שמחליט בסופו של דבר.

אלכס מילר: מי שמחליט זו המועצה.

אלכס מילר: אני אשמע גם את הוועדה המקצועית.

אלכס מילר: אין בעיה, נגיע לזה.

אלכס מילר: אני רוצה להבין מה האופציות שלנו מבחינת כל הסיפור הזה.

אלכס מילר: מה שאתם הייתם בדרך להגיד, אנחנו דוחים את העניין בשנה ובודקים את העניין?

מיכאל איתן: לא, קבלנו החלטה לדחות את זה בשנה, בתנאי שהילדים חוזרים ללימודים ביום שלישי.

אלכס מילר: בסדר, כן משרד החינוך בקשה.

פריד גאנים: שלום לכולם.

פריד גאנים: ברשות

פריד גאנים: כם כמה דברים, קודם כל עמדת משרד החינוך, אנחנו בעד החינוך הציבורי.

פריד גאנים: זה חשוב מאוד, אך אנחנו לא יכולים לכפות על מועצה מקומית להעביר לבעלות אחרת או לא, גם אם אנחנו חושבים שדרך עבודה בשותפויות אפשר לחולל שינוי ולהוביל להצלחות הן במעלה עירון וגם ביישובים אחרים.

פריד גאנים: אני חושב שכל נושא החינוך בנוי על תשתית של שותפויות, וזה חשוב לי להגיד, וההורים, הם חלק מאיתנו.

פריד גאנים: חשוב מאוד להקשיב להם, לנהל דיאלוג וגם אפשר להגיע להסכמות, אין אני רוצה להיכנס אם להעביר או לא להעביר.

פריד גאנים: בעניין הירידה בבגרויות, אני רוצה להתייחס, יש מכלול של נקודות.

פריד גאנים: קודם כל היישוב מעלה עירון מורכב מארבעה יישובים, שהם התשתית של בית הספר.

פריד גאנים: שלושה יישובים מבחינת רמה סוציו אקונומית קצת נמוכה.

פריד גאנים: יש לנו את מוסמוס מבחינה סוציו אקונומית גבוהה.

פריד גאנים: וזה סביר ומקובל, שחלק מההורים מעבירים את הילדים שלהם לבית ספר "עליה", שזה למעשה הריאלי למגזר הערבי באזור המשולש.

פריד גאנים: לכן הירידה לא היתה ירידה משמעותית, אלא יש טלטלה.

פריד גאנים: אין ספק שצריכה להיות יציבות במערכת החינוך במעלה עירון, לצערי הרב, הגיע הזמן גם למערכת החינוך הערבית, אני מתכוון בעל יסודי, לשמור על יציבות ועמדת המשרד, ובמיוחד אני מייצג כאן את עמדת מנהלת המחוז.

פריד גאנים: אנחנו הולכים להשקיע, להיכנס לעומק לכל הנושאים האלה שמדברים, ובאופן ספיציפי בנושא הזה.

אלכס מילר: השאלה היא אם אתם הייתם חלק מהמשא ומתן, שהיה עד עכשיו לפתרון בעיית השביתה, הנציגים שלך נוכחים בכל הישיבות?

פריד גאנים: גם אני הייתי בדיונים, כאשר המועצה הקימה וועדה לבדיקת מערכת החינוך, לצערי אנחנו עדיין לא קיבלנו את המסמך כתוב.

פריד גאנים: שניים, אני חושב בנושאים האלה, אני התרעתי גם בפני המחוז, שאפשר לעשות טיפול מונע.

פריד גאנים: היינו צריכים לפתור את הבעיה, לפני שמגיעים לבעיה הזו, ועל ידי הידברות, משא ומתן, לשלב ידיים, להקשיב לאחרים, אני חושב שהיינו פותרים את הבעיה.

אלכס מילר: ועד הורים, בבקשה.

נסים זאב: האם המניעים הם רק חינוכיים מבחינתכם?

נסים זאב: שאתם חושבים, שאתם מעלים את רמת הלימודים בזה שאתם מעבירים את זה למכללת סכנין או זה גם תקציבי?

נסים זאב: זה חשוב לצורך הדיון.

אלכס מילר: התפקיד שלי זה לנהל את וועדת חינוך, סליחה יש וועד הורים.

מוחמד ברכה: אני רוצה להבהיר כמה דברים, אני יור וועד הורים תיכון סאלם, חבל שזה מעט זמן הייתי צריך לדבר יותר, אנחנו מדברים על שני בתי ספר.

מוחמד ברכה: לא בית ספר אחד.

מוחמד ברכה: בית ספר, שאמור בעוד שנתיים להיות תיכון במורשפי, גם עליו אנחנו צריכים לדבר.

מוחמד ברכה: הנושא ההוא לא שייך, אז בבקשה להתייחס גם לבית ספר במורשפי.

מוחמד ברכה: בקשר לישיבה שדיבר עליה אילוז, הישיבות שלנו עם אילוז, התקיימו רק אחרי חתימת ההסכם עם רשת סכנין.

מוחמד ברכה: והוא סירב לשבת איתי.

מוחמד ברכה: אני אישית, כיו"ר, הוא אמר חד משמעית אין יו"ר, אין ועדי הורים.

מוחמד ברכה: אני לא ישבתי איתו לפני חתימת ההסכם.

מוחמד ברכה: אחרי חתימת ההסכם, אחרי שהוא נקלע לקשיים, התחלנו לשבת כדי לגמור את הנושא הזה.

מוחמד ברכה: עדיין לא נגמר, ולצערי הוא מדבר על זה , וחוזר על זה עוד פעם.

מוחמד ברכה: בקשר ליום חמישי, התנאי להחזרת התלמידים היה מותנה, שאנחנו נשב לפני ה28 בחודש.

מוחמד ברכה: והוא נתן הוראה למזכירות, שלא להתקשר לוועד.

מוחמד ברכה: לא יודע מה הכוונות שלו.

מוחמד ברכה: למרות שסיכמנו שנסדר את הדברים לפני ה28 בחודש, כדי שהתלמידים יחזרו ללימודים.

מוחמד ברכה: בקשר לבגרויות, אני רציתי לדבר, עיתון "הארץ" בדק אותנו, ובדק את העמדות של המועצה, ובעיתון כתוב שעמדת ההורים בקשר לבגרויות היא זאת שצודקת.

מוחמד ברכה: אתם יכולים לבדוק את הנושא עם העיתונות.

מוחמד ברכה: בקשר להפרטה, אני לא רוצה לדון על ההפרטה אם היא טובה או לא טובה.

מוחמד ברכה: נעשים דיונים, ויש את העמותה "הכל חינוך" וגם אם נדבר על הנושא הזה, הפרטה טובה או לא טובה, אנחנו לא נצא מזה בעוד עשר שנים.

מוחמד ברכה: כוועד הורים, לפי מחקרים שפורסמו "מעורבות ההורים בחינוך הינה תהליך דינאמי, ההולך ותופס תאוצה בשנים האחרונות.

מוחמד ברכה: ושיתוף ההורים הוא חלק מהאקלים הדמוקרטי של בית הספר, והיעדר הסכמה באשר לעקרונות השיתוף בין שני הצדדים או של צד אחד בין אם היא גלויה או סמויה, אקטיבית או פסיבית, מונעת שיתוף פעולה מוצלח" ואנחנו כהורים, נוצר ביננו לבין המועצה קונפליקטים בעוצמה רבה, וחוסר אמון, וכנראה חוסר איזון.

מוחמד ברכה: ודברים אלו, גרמו לחרדה אצל ההורים והילדים.

מוחמד ברכה: ואי אמון במועצה כמועצה.

מוחמד ברכה: שאפנו והושטנו את ידינו על מנת להפסיק, ולמנוע קונפליקטים.

מוחמד ברכה: וניסינו למצוא איזון בין עקרונות השיתוף, למרות המחלוקת וביטול ההסכם בין המועצה ורשת סכנין.

מוחמד ברכה: ואני אומר, שיתוף הורים מכל השכבות, יכול לשפר את איכותו של בית הספר, לטובתם של הילדים שסביבם ולמענם מתרחש התהליך.

אלכס מילר: תודה רבה.

נסים זאב: אז אני סתם חבר וועדה, שימו אותי בתור דחליל, יותר טוב.

אלכס מילר: אני מצטער, מכובדי, חבר כנסת ניסים זאב.

נסים זאב: לא, אני לא חושב שזה 'פייר', נתת להם לדבר עשרים דקות, ואני אפילו שתי דקות לא יכול לדבר.

אלכס מילר: אין לי אפשרות, מכובדי ראש המועצה, אני פונה אליך כיו"ר וועדת החינוך, לחזור להסכם או לאיזשהו הצעה, להקפיא את העברת בית הספר לבעלות של מכללת סכנין, ובמקביל למצות את כל ההליכים של ועדת היגוי, שאתם רוצים להרכיב.

אלכס מילר: כמובן, שזה בשיתוף פעולה עם ההורים, וכל מי שנוגע לכך.

אלכס מילר: גם משרד החינוך.

אלכס מילר: אני קורא לשני הצדדים, שכל ההחלטות, שיהיו בוועדת היגוי יהיו דיונים והחלטות מקצועיות נטו.

אלכס מילר: אם אני אשמע, שיש פה איזו שהוא התערבות, והתערבות בהיבט הפוליטי של מינויים של אנשים כאלו ואחרים, רבותי, אני לא איתן לכם שום גיבוי בשום פנים ואופן.

אלכס מילר: ההחלטות צריכות להיות אך ורק לטובת התלמידים, ולא לטובת אנשים כאלו ואחרים.

אלכס מילר: אני קורא לכם וועד ההורים להחזיר את התלמידים, אני לא יודע כמה ימים נשארו, אבל להחזיר את התלמידים, ממחר כבר, חזרה לספסל הלימודים.

אלכס מילר: לפתוח שנה בראשון בספטמבר בצורה הטובה ביותר, בשיתוף פעולה עם המועצה, והנושא הזה של מכללת למינהל - - -

נסים זאב: אני מבקש להגביל את זה בזמן.

נסים זאב: לא שנה, אתה יודע על פתיחה לשנה הבאה, אבל החלטה חייבת להיות תוך שישה חדשים גג.

מיכאל איתן: סליחה אדוני היו"ר, זה מה שהיה בהסכמה עם וועד ההורים הארצי.

אלכס מילר: אין בעיה.

אלכס מילר: כך או אחרת, אתה צריך להחליט, כי אתה צריך לפתוח הרשמה לבית ספר

מיכאל איתן: בדיוק .

אלכס מילר: טוב.

אלכס מילר: רבותי, אני מקווה מאוד שאת ההחלטה הזאת אתם קיבלתם.

אלכס מילר: תודה רבה לכולם, הישיבה נעולה.